proxectonos/corpus_dominio_legal_administrativo_tmp huggingface dataset:
RESOLUCIÓN do 26 de setembro de 2016 pola que se adhiren dúas entidades financeiras ao convenio de colaboración para a bonificación dos custos do financiamento das pequenas e medianas empresas de Galicia titulares de préstamos superiores a 25.000 euros subscrito entre o Instituto Galego de Promoción Económica (Igape), as entidades financeiras e as sociedades de garantía recíproca (Programa de apoio financeiro ás pemes).
Instituto Galego de Promoción Económica — III. Outras disposicións — 07/10/2016

O Consello de Dirección do Igape, na súa xuntanza do 7 de abril de 2016, acordou por unanimidade dos seus membros asistentes a aprobación das bases reguladoras das axudas do Igape para a bonificación dos custos do financiamento das pequenas e medianas empresas de Galicia, titulares de préstamos superiores a 25.000 euros instrumentadas mediante convenio de colaboración entre o Instituto Galego de Promoción Económica (Igape), as entidades financeiras e as sociedades de garantía recíproca (Programa de apoio financeiro ás pemes), bases que foron publicadas mediante Resolución do 2 de agosto de 2016 (DOG núm. 154, do 17 de agosto).
Xunto co texto das devanditas bases publicouse a relación das entidades financeiras que se adheriron ao convenio.
Nas datas do 1 e 12 de setembro de 2016 ratifícase a adhesión das seguintes entidades financeiras: Banco de Sabadell, S.A. e Caixabank, S.A., polo que cómpre facelo público.
Polo que antecede, en virtude das facultades que teño conferidas mediante o artigo 12.a) da Lei 5/1992, do 10 de xuño, de creación do Instituto Galego de Promoción Económica, e do artigo 11.1.a) do Decreto 317/1992, do 12 de novembro, polo que se aproba o regulamento do Igape,
Artigo único. Engadir as entidades financeiras Banco de Sabadell, S.A. e Caixabank, S.A. á relación de entidades financeiras adheridas ao convenio de colaboración para a bonificación dos custos do financiamento das pequenas e medianas empresas de Galicia titulares de préstamos superiores a 25.000 euros, asinado o 2 de agosto de 2016.
Santiago de Compostela, 26 de setembro de 2016
RESOLUCIÓN do 26 de setembro de 2016 pola que se adhiren dúas entidades financeiras ao convenio de colaboración para a bonificación dos custos do financiamento dos investimentos das microempresas de Galicia titulares de préstamos inferiores ou iguais a 25.000 euros subscrito entre o Instituto Galego de Promoción Económica (Igape), as entidades financeiras adheridas e as sociedades de garantía recíproca (Programa Microcréditos).
Instituto Galego de Promoción Económica — III. Outras disposicións — 07/10/2016

O Consello de Dirección do Igape, na súa xuntanza do 7 de abril de 2016, acordou, por unanimidade dos seus membros asistentes, a aprobación das bases reguladoras das axudas do Igape para a bonificación dos custos do financiamento dos investimentos das microempresas de Galicia titulares de préstamos inferiores ou iguais a 25.000 euros instrumentadas mediante convenio de colaboración coas entidades financeiras e coas sociedades de garantía recíproca (Programa Microcréditos), bases que foron publicadas mediante Resolución do 2 de agosto de 2016 (DOG núm. 153, do 12 de agosto).
Xunto co texto das devanditas bases publicouse a relación das entidades financeiras que se adheriron ao convenio.
Nas datas do 1 e 12 de setembro de 2016 ratifícase a adhesión das seguintes entidades financeiras: Banco de Sabadell, S.A. e Caixabank, S.A., polo que cómpre facelo público.
Polo que antecede, en virtude das facultades que teño conferidas mediante o artigo 12.a) da Lei 5/1992, do 10 de xuño, de creación do Instituto Galego de Promoción Económica, e do artigo 11.1.a) do Decreto 317/1992, do 12 de novembro, polo que se aproba o regulamento do Igape,
Artigo único. Engadir as entidades financeiras Banco de Sabadell, S.A. e Caixabank, S.A. á relación de entidades financeiras adheridas ao convenio de colaboración para a bonificación dos custos do financiamento dos investimentos das microempresas de Galicia titulares de préstamos inferiores ou iguais a 25.000 euros, asinado o 2 de agosto de 2016.
Santiago de Compostela, 26 de setembro de 2016
RESOLUCIÓN do 19 de xullo de 2016, da Secretaría Xeral de Emprego, pola que se ordena o rexistro, o depósito e a publicación no Diario Oficial de Galicia do acordo de prórroga do convenio colectivo da empresa Nea F3 Ibérica, S.L.U.
Consellería de Economía, Emprego e Industria — III. Outras disposicións — 11/08/2016

Visto o acordo subscrito pola comisión negociadora do convenio colectivo de Nea F3 Ibérica, S.L.U. o 15 de xuño de 2015 e de conformidade co disposto no artigo 90.2 e 3 do Real decreto lexislativo 2/2015, do 23 de outubro, polo que se aproba o texto refundido da Lei do Estatuto dos traballadores, e no Real decreto 713/2010, do 28 de maio, sobre rexistro e depósito de convenios e acordos colectivos de traballo,
Esta Secretaría Xeral de Emprego
Primeiro. Ordenar o seu rexistro e depósito no Rexistro de Convenios e Acordos Colectivos de Traballo da Comunidade Autónoma de Galicia.
Segundo. Dispoñer a súa publicación no Diario Oficial de Galicia.
Santiago de Compostela, 19 de xullo de 2016
En Vigo o 15 de xuño de 2015
Reunidos:
Por parte da empresa, Manuel Rivas Bao.
Pola representación dos traballadores, Emilio Castro Rodríguez, Juan Javier Sánchez Pérez, Modesto Martínez Montes, José Juan Vázquez López, Enrique González Campo e Claudino González González.
Expoñen que, tras varias reunións entre as partes da comisión negociadora do convenio colectivo da empresa Nea F3 Ibérica, S.L.U., se chegou ao seguinte acordo definitivo:
Primeiro
Ambas as partes acordan prorrogar a vixencia do convenio colectivo do ano 2013 durante un ano, contado desde o 1 de xaneiro de 2015 ata o 31 de decembro de 2015.
Segundo
Ambas as partes acordan un incremento salarial do 0,8 por cento para todas as categorías dos conceptos salario base integrado, condición adquirida máis beneficiosa actualizable e condición adquirida máis beneficiosa non actualizable. O incremento durante o ano 2015 da condición adquirida máis beneficiosa non actualizable non implica a perda da súa condición non actualizable e non obriga a empresa a realizar incrementos no dito concepto en anos posteriores.
Establécese a seguinte táboa salarial:
Terceiro
Ambas as partes acordan que os atrasos devindicados pola sinatura do presente acordo serán aboados pola empresa aos traballadores coa mensualidade do mes de xuño de 2015.
Cuarto. Prima de obxectivos
Se os obxectivos previstos pola empresa se cumpriron (alcanzar durante o exercicio 2015 un beneficio antes de impostos de 310.718,91 €), a empresa aboará nun único pagamento non consolidable o equivalente ao 0,3 por cento do salario base integrado, condición adquirida máis beneficiosa actualizable e condición adquirida máis beneficiosa non actualizable.
Para percibir a prima por obxectivos, o traballador deberá reunir os seguintes requisitos:
Ter traballado na empresa durante o ano 2015 un mínimo de nove meses.
Será necesario estar de alta na empresa no momento do pagamento.
A empresa aboará a prima por obxectivos coa nómina do mes de abril do ano 2016.
O que así subscriben as partes no lugar e data arriba indicados.
RESOLUCIÓN do 1 de agosto de 2016 pola que se acorda publicar a relación de postos de traballo do persoal funcionario de administración e servizos.
Universidade de Vigo — III. Outras disposicións — 11/08/2016

Unha vez aprobada a relación de postos de traballo do persoal funcionario de administración e servizos polo Consello de Goberno da Universidade de Vigo, o pasado 22 de xullo de 2016, e consonte o establecido no artigo 38 da Lei 2/2015, do 29 de abril, do emprego público de Galicia, esta reitoría, en uso das competencias que lle confire a Lei orgánica 6/2001, do 21 de decembro, de universidades, e os estatutos da Universidade de Vigo, resolveu:
Primeiro. Ordenar a publicación no
Diario Oficial de Galicia
da relación de postos de traballo do persoal funcionario de administración e servizos da Universidade de Vigo.
Segundo. A Xerencia ditará as instrucións e realizará os trámites necesarios para dar efectos e executar a relación de postos de traballo, incluídas as medidas que faciliten a transición desde a anterior estrutura á nova, evitando prexuízos na xestión e tomando en consideración as necesidades e os requirimentos dos diferentes servizos e unidades.
Contra esta resolución, que esgota a vía administrativa, poderase interpor recurso ante a xurisdición contencioso-administrativa, no prazo de dous meses contados desde o día seguinte ao da presente publicación no
Diario Oficial de Galicia
, de conformidade co disposto na Lei 29/1998, do 13 de xullo, reguladora da xurisdición contencioso-administrativa.
Non obstante, os interesados poderán optar por interpoñer contra esta resolución recurso de reposición ante o reitor, no prazo dun mes contado a partir do día seguinte ao da dita publicación, de acordo co disposto na Lei 4/1999, do 13 de xaneiro, modificadora da Lei 30/1992, do 26 de novembro, de réxime xurídico das administracións públicas e do procedemento administrativo común.
Vigo, 1 de agosto de 2016
EXTRACTO da Orde do 29 de xullo de 2016 pola que se establecen as bases reguladoras das axudas para a prevención dos danos que causan as especies de fauna silvestre e se convocan para o ano 2016.
Consellería de Medio Ambiente e Ordenación do Territorio — III. Outras disposicións — 11/08/2016

BDNS (Identif.): 314425.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (http://www.pap.minhap.gob.es/bdnstrans/index):
Primeiro. Persoas beneficiarias
Toda persoa que exerza a actividade agraria e estea inscrita no Rexistro de Explotacións Agrarias de Galicia (Reaga) como titular dunha explotación.
Toda persoa que exerza a actividade gandeira e estea inscrita no Rexistro Xeral de Explotacións Gandeiras de Galicia, das especies de gando bovino, ovino, caprino, porcino da raza celta, equino, asnal, mular e apícola.
Segundo. Obxecto
Reducir os ataques das especies de fauna silvestre (xabaril, lobo, oso e outras especies), ás explotacións agrícolas e/ou gandeiras, mediante a aplicación de medidas de protección.
Terceiro. Bases reguladoras e convocatoria
Orde do 29 de xullo de 2016 pola que se establecen as bases reguladoras das axudas para a prevención dos danos que causan as especies de fauna silvestre e se convocan para o ano 2016.
Cuarto. Contía
Importe total da convocatoria: 400.000 euros. Destínase un importe de 150.000 euros para as medidas de prevención de danos á gandaría e de 250.000 euros para as medidas de prevención de danos á agricultura. Subvencionarase a adquisición de:
– Cans mastíns, ata un importe máximo de 500 euros por can mastín.
– Adquisición de pastores eléctricos. A contía máxima da axuda por explotación é de 600 euros.
– Adquisición de cerrumes de malla electrificada. A contía máxima da axuda será de 200 euros por malla de 50 metros, ata un máximo de catro mallas por explotación.
Quinto. Prazo de presentación de solicitudes
Un mes, contado a partir da data de entrada en vigor da orde.
Santiago de Compostela, 29 de xullo de 2016
RESOLUCIÓN do 1 de agosto de 2016 pola que se acorda publicar a relación de postos de traballo do persoal laboral de administración e servizos.
Universidade de Vigo — III. Outras disposicións — 11/08/2016

Unha vez aprobada a relación de postos de traballo do persoal laboral de administración e servizos polo Consello de Goberno da Universidade de Vigo, o pasado 22 de xullo de 2016, e consonte o establecido no artigo 38 da Lei 2/2015, do 29 de abril, do emprego público de Galicia, esta reitoría, en uso das competencias que lle confire a Lei orgánica 6/2001, do 21 de decembro, de universidades, e os estatutos da Universidade de Vigo, resolveu:
Primeiro. Ordenar a publicación no
Diario Oficial de Galicia
da relación de postos de traballo do persoal laboral de administración e servizos da Universidade de Vigo.
Segundo. A Xerencia ditará as instrucións e realizará os trámites necesarios para dar efectos e executar a relación de postos de traballo, incluídas as medidas que faciliten a transición desde a anterior estrutura á nova, evitando prexuízos na xestión e tomando en consideración as necesidades e os requirimentos dos diferentes servizos e unidades.
Contra esta resolución, que esgota a vía administrativa, poderase interpor recurso ante a xurisdición contencioso-administrativa, no prazo de dous meses contados desde o día seguinte ao da presente publicación no
Diario Oficial de Galicia
, de conformidade co disposto na Lei 29/1998, do 13 de xullo, reguladora da xurisdición contencioso-administrativa.
Non obstante, os interesados poderán optar por interpoñer contra esta resolución recurso de reposición ante o reitor, no prazo dun mes contado a partir do día seguinte ao da dita publicación, de acordo co disposto na Lei 4/1999, do 13 de xaneiro, modificadora da Lei 30/1992, do 26 de novembro, de réxime xurídico das administracións públicas e do procedemento administrativo común.
Vigo, 1 de agosto de 2016
Claves utilizadas:
ORDE do 9 de agosto de 2016 pola que se amplía o crédito existente para a concesión das axudas previstas na Orde do 14 de xuño de 2016 pola que se establecen as bases reguladoras e a convocatoria de subvencións, en réxime de concorrencia non competitiva, dentro do Plan específico extraordinario de investimentos destinado á mellora de infraestruturas e equipamentos nos concellos de Galicia.
Vicepresidencia e Consellería de Presidencia, Administracións Públicas e Xustiza — III. Outras disposicións — 10/08/2016

Mediante a Orde do 14 de xuño de 2016 reguláronse as bases reguladoras e a convocatoria de subvencións, en réxime de concorrencia non competitiva, dentro do Plan específico extraordinario de investimentos destinado á mellora de infraestruturas e equipamentos nos concellos de Galicia (DOG núm. 120, do 27 de xuño).
Na antedita orde prevese que as subvencións reguladas ao abeiro desta se farán efectivas con cargo á aplicación orzamentaria 05.23.141A.760.0 (código de proxecto 2016 00376), ata un importe máximo de dous millóns de euros (2.000.000 €), correspondente aos orzamentos xerais da Comunidade Autónoma de Galicia para o ano 2016.
No seu artigo 3 prevese a posibilidade de proceder á ampliación de crédito nos supostos previstos no artigo 30.2 do Decreto 11/2009, do 8 xaneiro, polo que se aproba o Regulamento da Lei 9/2007, do 13 de xuño, de subvencións de Galicia, caso en que, o órgano concedente procederá a publicala nos mesmos medios que a convocatoria, sen que tal publicidade implique a apertura de prazo para presentar novas solicitudes nin o inicio de novo cómputo de prazo para resolver.
Tendo en conta o volume de solicitudes recibidas e tratando de dar resposta á ampla demanda de axuda, semella oportuno incrementar o importe aprobado para as axudas establecidas nestas bases.
De acordo co exposto,
Artigo 1.
Ampliación de crédito
Amplíase a dotación orzamentaria destinada a financiar a liña das subvencións, en réxime de concorrencia non competitiva, dentro do Plan específico extraordinario de investimentos destinado á mellora de infraestruturas e equipamentos nos concellos de Galicia, por un importe de 455.000,69 €, con cargo á aplicación orzamentaria 05.23.141A.760.0.
Disposición derradeira
Esta orde entrará en vigor o mesmo día da súa publicación no
Diario Oficial de Galicia
.
Santiago de Compostela, 9 de xullo de 2016
ORDE do 21 de xullo de 2016 pola que se resolve a adxudicación das axudas para a realización de actividades de formación en linguas estranxeiras no ano 2016, destinadas ao alumnado dos centros docentes sostidos con fondos públicos, en réxime de concorrencia competitiva.
Consellería de Cultura, Educación e Ordenación Universitaria — III. Outras disposicións — 10/08/2016

Unha vez cumpridos os trámites establecidos no artigo 14 da orde desta consellería, do 14 de marzo de 2016, pola que se convocan axudas para a realización de actividades de formación en linguas estranxeiras no ano 2016, destinadas ao alumnado dos centros docentes sostidos con fondos públicos, en réxime de concorrencia competitiva, esta consellería, en cumprimento do establecido no artigo 17 da citada orde,
Primeiro. Adxudicar as axudas para realizar actividades de formación en linguas estranxeiras no ano 2016 ao alumnado que se relaciona no anexo desta orde.
Segundo. Contra a resolución definitiva de adxudicación, que esgota a vía administrativa, as persoas interesadas poderán interpoñer recurso potestativo de reposición ante a persoa titular da Consellería de Cultura, Educación e Ordenación Universitaria, no prazo dun mes contado a partir do día seguinte ao da súa publicación no Diario Oficial de Galicia, segundo o disposto nos artigos 116 e 117 da Lei 30/1992, de réxime xurídico das administracións públicas e do procedemento administrativo común, ou ben directamente recurso contencioso-administrativo, no prazo de dous meses ante a Sala do Contencioso-Administrativo do Tribunal Superior de Xustiza de Galicia, de conformidade co artigo 46 da Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 21 de xullo de 2016
Alumnado adxudicatario de 1º de educación secundaria obrigatoria. Inglés en Galicia, ordenado por apelidos e nome.
Alumnado adxudicatario de 2º de educación secundaria obrigatoria. Inglés en Galicia, ordenado por apelidos e nome.
Alumnado adxudicatario de 3º de educación secundaria obrigatoria. Inglés en Galicia, ordenado por apelidos e nome.
Alumnado adxudicatario de 4º de educación secundaria obrigatoria. Inglés en Galicia, ordenado por apelidos e nome.
Alumnado adxudicatario de 1º de bacharelato. Inglés en Galicia, ordenado por apelidos e nome.
Alumnado adxudicatario de 2º de bacharelato. Inglés en Galicia, ordenado por apelidos e nome.
RESOLUCIÓN do 19 de maio de 2016 de cesamento e nomeamento de membros do Comité Territorial de Ética da Investigación de Santiago-Lugo.
Consellería de Sanidade — II. Autoridades e persoal — 31/05/2016

A Secretaría do Comité Ético de Investigación Clínica de Galicia enviou o 11.5.2016 un escrito á Secretaría Xeral Técnica da Consellería de Sanidade no que comunica o cesamento por petición propia de tres persoas membros dese comité e o nomeamento doutras catro persoas no seu lugar.
Antecedentes.
Mediante a Resolución do 21 de xaneiro de 2014, que se publicou no DOG núm. 22, do 3 de febreiro, concedeuse a acreditación do Comité Territorial de Ética da Investigación de Santiago-Lugo, estableceuse a súa sede e nomeáronse como membros as persoas que se relacionaban no seu anexo.
Consideracións legais e técnicas.
O Decreto 63/2013, do 11 de abril, regula os comités territoriais de ética da investigación. No relativo á súa composición, o artigo 9.5 sinala que «os membros destes comités serán designados/as e nomeados/as pola persoa titular da consellería competente en materia de sanidade, por proposta da Secretaría Xeral Técnica, garantindo en todo caso a representación equilibrada de homes e mulleres».
Pola súa banda, o número 6 do artigo 9 do citado Decreto 63/2013, do 11 de abril, dispón: «o nomeamento efectuarase por un período coincidente co de vixencia da acreditación do comité, aínda que poderá ser revogado ben por solicitude de baixa da persoa interesada, ben por se teren modificado as circunstancias que motivaron a súa designación de modo que supoña a perda dos requisitos para integrar o comité, ou por incumprimento notorio das súas funcións, a criterio do comité, e logo de audiencia do interesado».
Logo de ver o que se expuxo, e de acordo coa proposta que efectuou a Secretaría Xeral Técnica desta consellería,
Revogar o nomeamento das persoas que se relacionan no anexo, por solicitude delas, como membros do Comité Territorial de Ética da Investigación de Santiago-Lugo.
Así mesmo, nomear as persoas que se relacionan no anexo, coa finalidade de manter os requisitos para a acreditación dese comité.
Santiago de Compostela, 19 de maio de 2016
Revógase o nomeamento das seguintes persoas:
• Juan Enrique Domínguez Muñoz.
• Ana Estany Gestal.
• Andrea Gallego Valdeiglesia.
Noméanse as seguintes persoas:
• Guillermo Prada Ramallal, especialista en Farmacoloxía Clínica.
• Lorenzo Armenteros del Olmo, especialista en Medicina Familiar e Comunitaria.
• Francisco Campos Pérez, doutor en Bioloxía.
• Daniel de la Iglesia García, especialista en Dixestivo.
RESOLUCIÓN do 19 de maio de 2016 pola que se dá publicidade dos convenios de colaboración subscritos por este organismo no primeiro cuadrimestre do ano 2016.
Escola Galega de Administración Pública — III. Outras disposicións — 27/05/2016

En virtude do establecido no artigo 15.2 da Lei 1/2016, do 18 de xaneiro, de transparencia e bo goberno (DOG núm. 30, do 15 de febreiro),
Darlle publicidade á relación dos convenios subscritos pola Escola Galega de Administración Pública nos meses de xaneiro, febreiro, marzo e abril do ano 2016, que se incorpora como anexo a esta resolución.
Santiago de Compostela, 19 de maio de 2016
EXTRACTO da Orde do 4 de maio de 2016 pola que se establecen as bases reguladoras aplicables á concesión das subvencións do programa de infravivenda no ámbito da área de rehabilitación integral dos Camiños de Santiago, e se procede á súa convocatoria para o ano 2016.
Consellería de Infraestruturas e Vivenda — III. Outras disposicións — 27/05/2016

BDNS (Identif.): 305959.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións ( http://www.pap.minhap.gob.es/bdnstrans/index ):
Primeiro. Beneficiarios
Poderán ser beneficiarios destas axudas os concellos de Galicia de menos de 10.000 habitantes que estean situados no ámbito da ARI dos Camiños de Santiago.
Segundo. Obxecto
Estas subvencións están dirixidas a prestar apoio aos concellos de Galicia de menos de 10.000 habitantes, situados no ámbito da ARI dos Camiños de Santiago, para que poidan axudar, con carácter urxente, as unidades de convivencia que habiten, en condición de propietarias, nunha vivenda que se encontre en mal estado de conservación e non dispoñan de recursos económicos para acometer obras que permitan ter as mínimas condicións de habitabilidade. Así mesmo, estas subvencións tamén terán por obxecto permitir aos concellos rehabilitar edificacións ou vivendas do seu patrimonio municipal para destinalas a solucionar os problemas de residencia das unidades de convivencia que cumpran os requisitos fixados nesta orde.
Terceiro. Bases reguladoras
As bases reguladoras establécense nesta orde.
Cuarto. Importe
1. As subvencións previstas nesta convocatoria faranse efectivas con cargo á aplicación orzamentaria 08.80.451A.760.00, por importe de 500.000 euros, con cargo á anualidade 2016, dos orzamentos xerais da Comunidade Autónoma de Galicia.
2. As axudas aos concellos para as actuacións sinaladas poderán acadar ata o 80 % do orzamento protexido das obras, sen que en ningún caso poidan superar a cantidade de 12.000 euros por edificación.
Quinto. Prazo de presentación de solicitudes
O prazo de presentación de solicitudes comezará a partir do día seguinte ao da publicación desta orde no Diario Oficial de Galicia e terminará cando se esgote a partida orzamentaria contida nesta convocatoria e, en todo caso, o 30 de novembro de 2016.
Santiago de Compostela, 4 de maio de 2016
ORDE do 19 de abril de 2016 pola que se modifica a composición do Consello para a Convivencia Escolar da Comunidade Autónoma de Galicia.
Consellería de Cultura, Educación e Ordenación Universitaria — II. Autoridades e persoal — 24/05/2016

O artigo 10 do Decreto 8/2015, do 8 de xaneiro, polo que se desenvolve a Lei 4/2011, do 30 de xuño, de convivencia e participación da comunidade educativa en materia de convivencia escolar, creou o Consello para a Convivencia Escolar da Comunidade Autónoma de Galicia como órgano de carácter consultivo e de apoio a toda a comunidade educativa no que se refire á convivencia escolar.
O devandito Consello estará presidido, de conformidade co artigo 10.3 do Decreto 8/2015, do 8 de xaneiro, pola persoa titular da consellería con competencias en materia de educación.
De acordo co establecido no artigo 10.10 do Decreto 8/2015, do 8 de xaneiro, o nomeamento das persoas integrantes do Consello para a Convivencia Escolar da Comunidade Autónoma de Galicia será competencia da persoa titular da consellería con competencias en materia de educación, por proposta das organizacións, dos órganos, dos centros e das institucións a que pertenzan os seus membros, por un período de dous anos a partir da data da súa publicación no Diario Oficial de Galicia, e renovable por dous máis. No caso de que un dos seus membros perda a súa representatividade será designada unha persoa substituta conforme o sinalado neste punto, e polo tempo que lle restaba no exercicio do cargo ao anterior.
A Orde do 16 de abril de 2015 pola que se nomean os membros do Consello para a Convivencia Escolar da Comunidade Autónoma de Galicia estableceu a composición do dito órgano. A disposición adicional única desta orde establece que, no caso de persoas representantes das confederacións de pais e nais de alumnado de centros públicos, ao non existir unha proposta conxunta das ditas confederacións, o nomeamento será por un ano e terá carácter rotatorio.
En virtude do exposto,
Artigo único. Representante das asociacións de pais e nais de centros públicos
1. Dispor o cesamento como membro do Pleno do Consello para a Convivencia Escolar da Comunidade Autónoma de Galicia, de Lois Uxío Taboada Arribe, representante das confederacións de asociacións de pais e nais de centros públicos.
2. Nomear membro do Pleno do Consello para a Convivencia Escolar da Comunidade Autónoma de Galicia, a Bertila Fernández Pérez, representante das confederacións de asociacións de pais e nais de centros públicos, polo tempo que resta no exercicio do cargo.
Santiago de Compostela, 19 de abril de 2016
ORDE do 6 de maio de 2016 pola que se dispón a renovación dun vogal do Consello de Administración da Autoridade Portuaria de Ferrol–San Cibrao.
Consellería do Mar — II. Autoridades e persoal — 19/05/2016

O texto refundido da Lei de portos do Estado e da mariña mercante, aprobado polo Real decreto lexislativo 2/2011, do 5 de setembro, no seu artigo 30 atribúe ás comunidades autónomas as facultades de designación e separación dos vogais dos consellos de administración das autoridades portuarias de interese do Estado situadas no seu territorio, que se deberán facer necesariamente por proposta das administracións públicas e dos organismos e entidades que aqueles representen.
O Acordo do Consello da Xunta de Galicia do 16 de setembro de 2010 faculta a persoa titular da consellería competente en materia de portos para o exercicio das devanditas competencias.
Polo exposto, en exercicio da facultade atribuída, por proposta da Confederación de Empresarios da Coruña,
Renovar o mandato de Francisco Santiáñez Otero como vogal no Consello de Administración da Autoridade Portuaria de Ferrol-San Cibrao en representación das organizacións empresariais.
Santiago de Compostela, 6 de maio de 2016
ORDE do 6 de maio de 2016 pola que se dispón o cesamento dunha vogal do Consello de Administración da Autoridade Portuaria de Marín e Ría de Pontevedra.
Consellería do Mar — II. Autoridades e persoal — 19/05/2016

O texto refundido da Lei de portos do Estado e da mariña mercante, aprobado polo Real decreto lexislativo 2/2011, do 5 de setembro, no seu artigo 30 atribúe ás comunidades autónomas as facultades de designación e separación dos vogais dos consellos de administración das autoridades portuarias de interese do Estado situadas no seu territorio, que se deberán facer necesariamente por proposta das administracións públicas e dos organismos e entidades que aqueles representen.
O Acordo do Consello da Xunta de Galicia do 16 de setembro de 2010 faculta a persoa titular da consellería competente en materia de portos para o exercicio das devanditas competencias.
Polo exposto, en exercicio da facultade atribuída, por proposta da Federación de Servizos para a Mobilidade e o Consumo de UXT-Galicia,
O cesamento de Teresa Blanco Freire como vogal no Consello de Administración da Autoridade Portuaria de Marín e Ría de Pontevedra en representación das organizacións sindicais, agradecéndolle os servizos prestados.
Santiago de Compostela, 6 de maio de 2016
ORDE do 6 de maio de 2016 pola que se dispón o nomeamento dunha vogal do Consello de Administración da Autoridade Portuaria de Marín e Ría de Pontevedra.
Consellería do Mar — II. Autoridades e persoal — 19/05/2016

O texto refundido da Lei de portos do Estado e da mariña mercante, aprobado polo Real decreto lexislativo 2/2011, do 5 de setembro, no seu artigo 30 atribúe ás comunidades autónomas as facultades de designación e separación dos vogais dos consellos de administración das autoridades portuarias de interese do Estado situadas no seu territorio, que se deberán facer necesariamente por proposta das administracións públicas e dos organismos e entidades que aqueles representen.
O Acordo do Consello da Xunta de Galicia do 16 de setembro de 2010 faculta a persoa titular da consellería competente en materia de portos para o exercicio das devanditas competencias.
Polo exposto, en exercicio da facultade atribuída, por proposta da Federación de Servizos para a Mobilidade e o Consumo de UXT-Galicia,
O nomeamento de Inés Rodríguez Vilariño como vogal no Consello de Administración da Autoridade Portuaria de Marín e Ría de Pontevedra en representación das organizacións sindicais.
Santiago de Compostela, 6 de maio de 2016
EXTRACTO da Resolución do 19 de xullo de 2016 pola que se aproban as bases para a concesión de subvencións para a promoción e difusión do cine galego en festivais e mostras de cine de prestixio nacional e internacional que se celebren fóra de Galicia, e se convocan para o ano 2016.
Axencia Galega das Industrias Culturais — III. Outras disposicións — 04/08/2016

BDNS (Identif.): 313763.
De conformidade co previsto nos artigos 17.3.b e 20.8.a da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (http://www.pap.minhap.gob.es/bdnstrans/index):
Primeiro. Beneficiarios.
Poderán optar a estas axudas todas as persoas físicas ou xurídicas, dedicadas profesionalmente á actividade de creación e produción no eido audiovisual galego, que leven a cabo algunha das actividades descritas como subvencionables na cláusula seguinte.
Só poderán participar nesta convocatoria aquelas persoas físicas ou xurídicas que teñan unha participación igual ou superior ao 20 % do proxecto audiovisual. En canto á participación de entidades produtoras, será preciso que a empresa estea dada de alta no IAE na epígrafe 9611.
Segundo. Finalidade
Esta resolución, no desenvolvemento das funcións e obxectivos encomendados e previstos na lei 4/2008, do 23 de maio, de creación da Axencia Galega das Industrias Culturais, ten por obxecto fixar as bases que regularán o réxime de subvencións establecidas pola Agadic para contribuír á promoción e difusión do cine galego a través da participación de filmes galegos en festivais e mostras de cine de prestixio nacional e internacional que se celebren fóra de Galicia, dentro do marco das competencias deste organismo, e proceder á súa convocatoria para o ano 2016.
Terceiro. Bases reguladoras
Resolución do 19 de xullo de 2016 pola que se aproban as bases para a concesión de subvencións para a promoción e difusión do cine galego en festivais e mostras de cine de prestixio nacional e internacional que se celebren fóra de Galicia, e se convocan para o ano 2016.
Cuarto. Importe.
O importe global máximo para o financiamento da presente convocatoria será de 30.000 euros, suma que irá con cargo á aplicación orzamentaria 2016.10A1.432B.470.0.
As contías que se adxudicarán, segundo os festivais ou mostras de cine, e seccións de referencia establécense para cada caso nos importes fixos indicados na táboa da cláusula terceira.
Quinto. Prazo de presentación de solicitudes
O prazo para a presentación das solicitudes para os eventos xa celebrados será dun mes desde o día seguinte ao da publicación da presente convocatoria no Diario Oficial de Galicia, e para os demais será dun mes desde que se produza a comunicación oficial, por parte do festival, da selección da obra e, en calquera caso, non poderá exceder o 15 de novembro de 2016.
Santiago de Compostela, 19 de xullo de 2016
RESOLUCIÓN do 12 de maio de 2016 pola que se dá publicidade dos convenios de colaboración subscritos no primeiro cuadrimestre do ano 2016.
Axencia Turismo de Galicia — III. Outras disposicións — 24/05/2016

O artigo 15.2 da Lei 1/2016, do 18 de xaneiro, de transparencia e bo goberno (DOG núm. 30, do 15 de febreiro), establece que cada consellería ou entidade da Xunta de Galicia debe facer pública no
Diario Oficial de Galicia
unha relación dos convenios de colaboración subscritos no cuadrimestre anterior.
En consecuencia, e para darlle cumprimento a esta obriga,
RESOLVO:
Primeiro. Darlle publicidade á relación dos convenios de colaboración subscritos pola Axencia Turismo de Galicia nos meses de xaneiro, febreiro, marzo e abril do ano 2016, que se incorpora como anexo a esta resolución.
Santiago de Compostela, 12 de maio de 2016
RESOLUCIÓN do 11 de maio de 2016 pola que se dá publicidade dos convenios de colaboración subscritos no primeiro cuadrimestre do ano 2016.
Axencia Galega de Innovación — III. Outras disposicións — 24/05/2016

O artigo 15 da Lei 1/2016, do 18 de xaneiro, de transparencia e bo goberno (DOG nº 30, do 15 de febreiro), impón a cada consellería ou entidade da Xunta de Galicia a obriga de publicar, no Diario Oficial de Galicia, unha relación dos convenios de colaboración subscritos no cuadrimestre anterior.
En consecuencia, e para dar cumprimento a esa obriga,
Dar publicidade á relación dos convenios subscritos pola Axencia Galega de Innovación nos meses de xaneiro, febreiro, marzo e abril do ano 2016, que se incorpora como anexo a esta resolución.
Santiago de Compostela, 11 de maio de 2016
RESOLUCIÓN do 11 de maio de 2016, da Dirección Xeral de Administración Local, pola que se fan públicas as axudas concedidas ao abeiro da Orde do 23 de decembro de 2015 pola que se establecen as bases reguladoras e se convocan subvencións para a creación e/ou mellora das infraestruturas, dotacións, instalacións e equipamentos vinculados á prestación de servizos municipais, destinados a concellos de Galicia para o ano 2016, de forma individual e mediante o sistema de xestión compartida, cofinanciadas polo Fondo Europeo Agrícola de Desenvolvemento Rural (Feader) no marco do Programa de desenvolvemento rural de Galicia 2014-2020 (DOG número 247, do 28 de decembro).
Vicepresidencia e Consellería de Presidencia, Administracións Públicas e Xustiza — III. Outras disposicións — 24/05/2016

Conforme o establecido no artigo 15.1 da Lei 9/2007, do 13 de xuño, de subvencións de Galicia, e no artigo 23 da Orde do 23 de decembro de 2015, da Vicepresidencia e Consellería de Presidencia, Administracións Públicas e Xustiza, pola que se establecen as bases reguladoras e se convocan subvencións para a creación e/ou mellora das infraestruturas, dotacións, instalacións e equipamentos vinculados á prestación de servizos municipais, destinados a concellos de Galicia para o ano 2016, de forma individual e mediante o sistema de xestión compartida, cofinanciadas polo Fondo Europeo Agrícola de Desenvolvemento Rural (Feader) no marco do Programa de desenvolvemento rural de Galicia 2014-2020 (DOG núm. 247, do 28 de decembro), publicarase no
Diario Oficial de Galicia
a relación das subvencións concedidas con indicación da convocatoria, o programa e o crédito orzamentario a que se imputan, as entidades beneficiarias, a cantidade concedida e a finalidade ou as finalidades da subvención.
Estes fondos Feader están incluídos no Programa de desenvolvemento rural de Galicia 2014-2020, que fixa como obxectivo a mellora das condicións de vida das persoas residentes nas áreas rurais. Este obxectivo recóllese na medida 7, Servizos básicos e renovación de poboacións en zonas rurais, submedida 7.40, Creación, ampliación e mellora de servizos básicos locais.
De acordo co anterior,
Publicar no
Diario Oficial de Galicia
as axudas concedidas por Resolución do 29 de abril de 2016, da Vicepresidencia e Consellería de Presidencia, Administracións Públicas e Xustiza, destinadas a subvencionar a creación e/ou mellora das infraestruturas, dotacións, instalacións e equipamentos vinculados á prestación de servizos municipais destinados a concellos de Galicia para o ano 2016, de forma individual e mediante o sistema de xestión compartida, cofinanciadas polo Fondo Europeo Agrícola de Desenvolvemento Rural (Feader) no marco do Programa de desenvolvemento rural de Galicia 2014-2020, cun importe total de 5.328.881,88 €, con cargo á aplicación orzamentaria 05.23.141A.760.2 correspondente aos orzamentos xerais da Comunidade Autónoma de Galicia para o ano 2016, nas contías e para as entidades beneficiarias que se relacionan no anexo desta resolución.
Santiago de Compostela, 11 de maio de 2016
RESOLUCIÓN do 26 de xaneiro de 2016, da Dirección Xeral de Educación, Formación Profesional e Innovación Educativa, pola que se fai pública a resolución definitiva dos centros seleccionados para desenvolver os contratos-programa dirixidos á mellora do éxito escolar nos centros docentes de educación infantil, primaria e secundaria dependentes desta consellería no curso 2015/16.
Consellería de Cultura, Educación e Ordenación Universitaria — III. Outras disposicións — 24/05/2016

A Resolución do 5 de novembro de 2015, da Dirección Xeral de Educación, Formación Profesional e Innovación Educativa (DOG do 13 de novembro) regula os contratos-programa para o curso 2015/16 e establece as bases para a convocatoria e selección de plans dirixidos á mellora do éxito escolar nos centros docentes de educación infantil, primaria e secundaria dependentes da Consellería de Cultura, Educación e Ordenación Universitaria.
Unha vez rematado o procedemento de selección establecido na citada resolución, cómpre facer pública a relación de centros que son autorizados para o desenvolvemento de plans dirixidos á mellora do éxito escolar.
O artigo 13 da citada resolución determina que a resolución definitiva dos centros seleccionados será publicada no Diario Oficial de Galicia.
En consecuencia, a Dirección Xeral de Educación, Formación Profesional e Innovación Educativa
Primeiro. Autorizar os centros educativos que se relacionan no anexo desta resolución para o desenvolvemento de programas dirixidos á mellora do éxito escolar.
Segundo. Contra esta resolución poderán interpoñer recurso de alzada ante a persoa titular da Consellería de Cultura, Educación e Ordenación Universitaria, no prazo dun mes contado a partir do día seguinte ao da publicación no
Diario Oficial de Galicia
, de acordo co disposto nos artigos 107.1, 114 e 115 da Lei 30/1992, do 26 de novembro, de réxime xurídico das administracións públicas e do procedemento administrativo común.
Santiago de Compostela, 26 de xaneiro de 2016
ORDE do 20 de xullo de 2016 pola que se dispón o nomeamento dun vogal do Consello de Administración da Autoridade Portuaria de Vilagarcía de Arousa.
Consellería do Mar — II. Autoridades e persoal — 04/08/2016

O texto refundido da Lei de portos do Estado e da mariña mercante, aprobado polo Real decreto lexislativo 2/2011, do 5 de setembro, no seu artigo 30 atribúe ás comunidades autónomas as facultades de designación e separación dos vogais dos consellos de administración das autoridades portuarias de interese do Estado situadas no seu territorio, que deberán facerse necesariamente por proposta das administracións públicas e organismos e entidades que aqueles representen.
O acordo do Consello da Xunta de Galicia do 16 de setembro de 2010 faculta a persoa titular da consellería competente en materia de portos para o exercicio das devanditas competencias.
Polo exposto, en exercicio da facultade atribuída, por proposta da Cámara Oficial de Comercio, Industria, Servizos e Navegación de Pontevedra, Vigo e Vilagarcía de Arousa,
O nomeamento de Luis Carlos Rey Rañó como vogal no Consello de Administración da Autoridade Portuaria de Vilagarcía de Arousa, en representación da Cámara Oficial de Comercio, Industria, Servizos e Navegación de Pontevedra, Vigo e Vilagarcía de Arousa.
Santiago de Compostela, 20 de xullo de 2016
ORDE do 18 de xullo de 2016 pola que se dispón a renovación dun vogal do Consello de Administración da Autoridade Portuaria de Vigo.
Consellería do Mar — II. Autoridades e persoal — 04/08/2016

O texto refundido da Lei de portos do Estado e da mariña mercante, aprobado polo Real decreto lexislativo 2/2011, do 5 de setembro, no seu artigo 30 atribúe ás comunidades autónomas as facultades de designación e separación dos vogais dos consellos de administración das autoridades portuarias de interese do Estado situadas no seu territorio, que deberán facerse necesariamente por proposta das administracións públicas e organismos e entidades que aqueles representen.
O Acordo do Consello da Xunta de Galicia do 16 de setembro de 2010 faculta a persoa titular da consellería competente en materia de portos para o exercicio das devanditas competencias.
Polo exposto, en exercicio da facultade atribuída,
A renovación de Antonio Fernández-Campa García-Bernardo como vogal no Consello de Administración da Autoridade Portuaria de Vigo, en representación da Comunidade Autónoma de Galicia.
Santiago de Compostela, 18 de xullo de 2016
RESOLUCIÓN do 2 de maio de 2016 pola que se amplía o prazo máximo para resolver e notificar a resolución do procedemento establecido na Resolución do 28 de decembro de 2015 pola que se lle dá publicidade ao acordo do Consello de Dirección que aproba as bases reguladoras das axudas para a execución de accións de promoción exterior das empresas galegas (Galicia Exporta Empresas), cofinanciadas polo Fondo Europeo de Desenvolvemento Rexional, no marco do programa operativo Feder Galicia 2014-2020.
Instituto Galego de Promoción Económica — III. Outras disposicións — 10/05/2016

No Diario Oficial de Galicia número 247, do 29 de decembro de 2015, publicouse a Resolución do 28 de decembro de 2015 pola que se lle dá publicidade ao acordo do Consello de Dirección que aproba as bases reguladoras das axudas para a execución de accións de promoción exterior das empresas galegas (Galicia Exporta Empresas), cofinanciadas polo Fondo Europeo de Desenvolvemento Rexional, no marco do programa operativo Feder Galicia 2014-2020, e se procede á súa convocatoria en réxime de concorrencia competitiva.
No punto quinto do resolvo establécese que o prazo para resolver e notificar a resolución será o 31 de maio de 2016.
Tendo en conta que as solicitudes de axuda presentadas exceden as previsións e que a avaliación destas solicitudes require maior tempo, semella oportuno ampliar o devandito prazo.
Por todo o anterior, de conformidade co disposto no artigo 49 da Lei 30/1992, do 26 de novembro, de réxime xurídico das administracións públicas e do procedemento administrativo común, e dado que non se causan prexuízos a terceiros,
Artigo 1
Ampliar ata o 30 de xuño de 2016, inclusive, o prazo para resolver e notificar a resolución, previsto no punto quinto do resolvo da Resolución do 28 de decembro de 2015 pola que se lle dá publicidade ao acordo do Consello de Dirección que aproba as bases reguladoras das axudas para a execución de accións de promoción exterior das empresas galegas (Galicia Exporta Empresas), cofinanciadas polo Fondo Europeo de Desenvolvemento Rexional, no marco do programa operativo Feder Galicia 2014-2020, e se procede á súa convocatoria en réxime de concorrencia competitiva.
Artigo 2
Esta resolución entrará en vigor o mesmo día da súa publicación no Diario Oficial de Galicia.
Santiago de Compostela, 2 de maio de 2016
RESOLUCIÓN do 20 de abril de 2016 pola que se dá publicidade a unha encomenda de xestión, para o ano 2016, á Empresa Pública de Servizos Agrarios Galegos, S.A. (Seaga), cofinanciada polo Fondo Europeo de Desenvolvemento Rexional, nunha porcentaxe máxima dun 80 % no marco do programa operativo Feder Galicia 2014-2020, eixe 06, prioridade de investimento 06.04, obxectivo específico 06.04.01.
Consellería de Medio Ambiente e Ordenación do Territorio — III. Outras disposicións — 10/05/2016

1. Encomenda de xestión relativa ás obras de recuperación, restauración, adecuación e limpeza de puntos de vertedura incontrolada en diferentes concellos de Galicia, cofinanciada polo Fondo Europeo de Desenvolvemento Rexional nun máximo dun 80 % no marco do programa operativo Feder Galicia 2014-2020, eixe 6, prioridade de investimento 06.04, obxectivo específico 06.04.01.
– Actividade. Execución das obras de recuperación, restauración, adecuación e limpeza de puntos de vertedura incontrolada en diferentes concellos de Galicia. Os traballos encomendados consisten en actuacións de clasificación dos residuos para a súa reciclaxe ou valorización na perfilación e acondicionamento dos residuos inertes e na revexetación mediante a estendedura de terra vexetal e a sementeira de especies pratenses. Inclúese o levantamento GPS do punto de vertedura incontrolada, reportaxe fotográfica anterior e posterior á execución e a elaboración e redacción de informes.
– Natureza e alcance da xestión encomendada. Esta encomenda ten natureza intersubxectiva ao ter Seaga a consideración de medio instrumental da Administración, segundo o disposto no punto 2 do artigo 1 da instrución conxunta das consellerías de Economía e Facenda e do Medio Rural, sobre o réxime das encomendas á Empresa Pública de Servizos Agrarios Galegos, S.A., do 19 de marzo de 2007.
– Prazo de vixencia. O período de execución comeza o 20 de abril de 2016 e remata o 31 de decembro de 2016.
– Modalidade de financiamento. Esta encomenda finánciase nun 80 %, a través do Fondo Europeo de Desenvolvemento Rexional, no marco do programa operativo Feder Galicia 2014-2020, eixe 6, prioridade de investimento 06.04, obxectivo específico 06.04.01.
Santiago de Compostela, 20 de abril de 2016
ORDE do 10 de maio de 2016 pola que se dispón a renovación dun vogal do Consello de Administración da Autoridade Portuaria da Coruña.
Consellería do Mar — II. Autoridades e persoal — 11/05/2016

O texto refundido da Lei de portos do Estado e da mariña mercante, aprobado polo Real decreto lexislativo 2/2011, do 5 de setembro, no seu artigo 30, atribúelles ás comunidades autónomas as facultades de designación e separación dos vogais dos consellos de administración das autoridades portuarias de interese do Estado situadas no seu territorio, que deberán facerse necesariamente por proposta das administracións públicas e organismos e entidades que aqueles representen.
O Acordo do Consello da Xunta de Galicia do 16 de setembro de 2010 faculta a persoa titular da consellería competente en materia de portos para o exercicio das ditas competencias.
Polo exposto, en exercicio da facultade atribuída, por proposta do presidente do organismo público Portos do Estado,
Renovar o mandato de Álvaro Mora Paulete como vogal no Consello de Administración da Autoridade Portuaria da Coruña en representación da Administración xeral do Estado.
Santiago de Compostela, 10 de maio de 2016